Document ID: 32013R1044

PROVEDBENA UREDBA KOMISIJE (EU) br. 1044/2013
оd 25. listopada 2013.
o izmjeni Priloga IV. Uredbi (EU) br. 206/2010 u vezi s obrascem veterinarnskog certifikata za pošiljke matica pčela i matica bumbara
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezin članak 17. stavak 2. točku (b) i članak 19. točku (b),
budući da:
(1)
Direktivom 92/65/EEZ utvrđeni su zahtjevi za zdravlje životinja kojima se uređuje trgovina i uvoz u Uniju živih životinja, sjemena, jajnih stanica i zametaka koji ne podliježu zahtjevima za zdravlje životinja utvrđenima u posebnim aktima Unije iz Priloga F ovoj Direktivi.
(2)
Varooza pčela uvrštena je u popis Priloga B Direktivi 92/65/EEZ. Tu bolest uzrokuje ektoparazitska grinja iz roda Varroa, a zabilježena je u cijelom svijetu.
(3)
Uredbom Komisije (EU) No 206/2010 (2) utvrđeni su zahtjevi za veterinarsko certificiranje pri unosu u Uniju pošiljaka određenih živih životinja. U dijelu 2. Priloga IV. Uredbi (EU) br. 206/2010 utvrđeno je da se za pošiljke matica pčela i matica bumbara (Apis mellifera i Bombus spp) upotrebljava veterinarski certifikat QUE.
(4)
Provedbenom odlukom Komisije 2013/503/EU (3) određena područja država članica priznata su kao slobodna od varooze. Tom su odlukom utvrđena i dodatna jamstva potrebna za trgovinu, u skladu s kojima radi zaštite statusa područja slobodnih od varooze države članice moraju zabraniti uvoz pošiljki matica pčela i pratećih hraniteljica u Uniju, u kojoj je njihovo konačno odredište područje slobodno od varooze.
(5)
Veterinarski certifikat QUE iz dijela 2. Priloga IV. Uredbi (EZ) br. 206/2010 treba stoga na odgovarajući način izmijeniti.
(6)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Veterinarski certifikat QUE iz dijela 2. Priloga IV. Uredbi (EU) br. 206/2010 zamjenjuje se tekstom iz Priloga ovoj Uredbi.
Članak 2.
Tijekom prijelaznog razdoblja do 30. svibnja 2014., bit će dopušten unos u Uniju pošiljki pčela iz članka 7. stavka 3. točke (a) Uredbe (EU) br. 206/2010 popraćenih veterinarskim certifikatom koji je ispunjen i potpisan u skladu s obrascem QUE iz dijela 2. Priloga IV. Uredbi (EU) br. 206/2010, u verziji koja je postojala prije stupanja na snagu ove Uredbe.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. listopada 2013.

Labels: 0
3
17
6